Здравей, мила.
Извинявай, че толкова дълго мълчах.
Работим денонощно, за да изровим спускаемия модул
и да го закараме в базата за ремонт.
На практика спим там.
Знам, че не звучи добре, но по странен начин ми помага,
помага на всички да забравим случилото се.
Може би ще успеем да ремонтираме "Попай" до следващия стартов прозорец.
Проблемът е, че ще отнеме време да произведем достатъчно гориво.
Е, и да измислим как да се натъпчем деветимата.
Ще бъде тясно като в капсула на "Аполо", но ще успеем.
Ще се махнем оттук.
Проклето нещо.
Сега какво?
Извинявай. С това темпо и този малък генератор
ще е чудо да произведем достатъчно гориво до изстрелването.
Не може ли да работи по-бързо?
Не е предвиден да преработва толкова метан.
Все едно зареждаш самолет с кутийка от газирано.
Става бавно.
Знам. Да си подушвал базата напоследък?
Тоалетните не са за толкова хора.
Мислиш ли, че след като си тръгнем, ще изпратят други на Марс?
Едва ли. Не и докато съм жив. - Мисля, че си прав.
Можем само да се опитаме да поправим модула до изстрелването.
Прието.
Връщам се в клоаката.
Искаш ли да ти изпратя нещо? - Вече си взех дажбата.
Рано пиле рано пее.
Много правилно.
Не се преработвай. - Разбрано.
Покажи ми.
Готова ли си?
Добре.
Напредваш, Лу.
Хей, капитане. - Как върви производството на гориво?
"Влачи се", както казвате вие, американците.
Като теб.
Как е?
Щях да го ям. - Да, но аз съм по-старши.
Заповядай.
Гади ми се от това.
Внукът ми трябва да яде.
Значи днес бебето е момче?
Какъвто и да е полът на бебето, Едуард е хубаво име.
Мислех си за Ариела.
Ариела? Искаш да стане продавачка на перли за вана и пачули?
Ще ти трябват лекове, когато остарееш.
Астронавт Болдуин. - Да?
Отбягваш ме. Отново.
И отново безуспешно.
Ела с мен.
Затова никой не се доверява на бордовия лекар.
Винаги си мисли за най-лошото.
Като това, че радиацията на Марс може да увреди ДНК на детето?
Или че слабата гравитация спира растежа на костите?
По-спокойно.
Ще се успокоя, когато я откараме на "Феникс" за раждането.
Не аз реших да имам бебе на тази изоставена планета.
Да, както ми напомняш всеки ден.
Затвори устата.
Как е раната, командире?
Кремът облекчи болката. Благодаря.
Измислихте ли как да я облечете в скафандър за изстрелването?
Черупката е проблем,
но два екипа от най-добрите в НАСА работят денонощно.
Което значи, че още няма решение.
Толкова за изобретателността на НАСА.
130/85.
Пак е по-високо.
Използвайте руски скафандър. По-еластичен е.
Да, може и да стане.
Рита ли?
Ту играе хандбал, ту свири на бонго.
Искаш ли да чуеш?
Татко.
ЗАВРЪЩАНЕ У ДОМА
ДОБРО УТРО, АМЕРИКА
Когато Кели Болдуин роди любимото марсианче на Америка
след два месеца,
детето ще има достатъчно терлички за цял живот.
Решението да се запази бременността, считано от някои за скандално
с оглед на опасните условия на планетата,
е привлякло интереса на хората по света.
И затова от НАСА искат бебето да се роди на "Феникс"?
Точно така. Гравитацията на борда на "Феникс" е като на Земята.
За да отклони вниманието от провалите си,
администрацията на Уилсън подхвърля на медиите трохи
за марсианското бебе на Кели Болдуин.
Наистина ли президентката ни смята за толкова наивни?
И двамата знаем, че програмата "Марс" е фиаско.
Този закон ще върне принципа на взаимното ограничаване,
като предостави на Конгреса пряк контрол върху бюджета на агенцията.
И ви позволи да отхвърляте конкретни програми.
Ако подпиша закона, Конгресът ще спре кранчето на програмата "Марс".
Никой няма да се върне и космическите изследвания ще спрат.
На ваше място бих мислил по-малко за Космоса и повече за изборите догодина.
Вашата загриженост за моето политическо бъдеще е трогателна.
Виждали ли сте лагерите на бездомници, които никнат в големите градове?
Пълни са с бивши нефтени работници и миньори,
загубили работата си заради хелий-3 и ядрения синтез.
Трябва да поправим нещата на Земята,
преди да харчим трилиони за разходки до далечни планети.
Космическата програма прави по-добър живота тук, на Земята.
Няма да саботирам напредъка, който постигнахме.
Гласувайте закона, Дик. Аз ще наложа вето.
Разочарован съм да го чуя.
Г-жо Президент, може ли да поговорим насаме?
Сигурен съм, че сте наясно, че преди няколко месеца
от екипа на конгресмена Уили Барън са открили,
че съпругът ви има връзка със служител на Белия дом.
Клеветнически слух.
Барън не представи доказателства по една причина.
Това не се е случило.
Съпругът ви е заявил същото под клетва.
Ако се установи, че г-н Уилсън е излъгал комисията,
ви е ясно, че ще бъде обвинен в лъжесвидетелстване.
Накъде биете?
Г-жо Президент, вярно ли е, че имате записваща система в Овалния кабинет?
Имаме източник, който твърди,
че все още се използва записваща система, монтирана от Джон Кенеди.
Дори да има работеща записваща система, записите ще са поверителни.
Ще видим какво ще каже съдът за това.
Ще изискаме всички записи, направени в този кабинет,
в седмицата на изслушването на съпруга ви.
Ако е имало някакъв опит за прикриване,
той ще бъде обвинен в лъжесвидетелстване,
а вие ще бъдете отстранена за възпрепятстване на правосъдието.
Шегувате се.
Конгресът не е отстранявал президент от повече от 120 години.
Това е ново дъно, дори за вас.
Казва го жената, която наe Карл Роув и Лий Атуотър
да свършат мръсната работа, за да остане имиджът й чист като сълза.
След всички тези автоматични обаждания за "незаконното" дете на Клинтън,
сега се правите на светица?
Накъде биете, Дик?
Подпишете закона за НАСА.
Това е умният ход.
Защото ако пресата разбере за авантюрата на Лари,
рейтингът ви ще се срине още повече и аз лесно ще отменя ветото.
Не искам да прибягвам до това, без да се налага.
Но не се съмнявайте,
че ще си послужа с всичко, за да прокарам закона.
Радвам се, че дойде.
В гаража ли?
Искам да видиш нещо и да ми кажеш, че не съм луда.
Мили боже.
При спасяването на космонавтите
открих, че техният ядрен двигател е почти еднакъв с ранна версия на нашия.
Някой от НАСА им го е дал.
МАРГО МАДИСЪН
Марго?
Само тя е имала достъп до всичко.
Но Марго? Марго Мадисън?
Тя е директорка на НАСА.
От 30 години се опитва да изпревари руснаците.
Защо ще го прави? Няма логика.
Не знам. Но не спирам да мисля за това.
Имам чувството, че полудявам. - Да, личи си.
Прилича на леговището на някой злодей.
Нека да ти обясня всичко подробно.
И ако още ме мислиш за луда, ще изгоря всичко.
Ще ми трябва още една бира.
ХЕЛИОС
Горд съм да ви съобщя, че започваме строежа
на "Калипсо", който ще стане готов през 1999 г.
За разлика от "Феникс", ще има двигател с ядрена плазма
и достатъчно мощност да стига до Марс почти по всяко време
дори извън нормалния стартов прозорец.
Ще построим още два кораба като него,
с което бързо ще разширим присъствието си на Червената планета.
До 10 години базата ни ще включва няколко рудника,
космопорт, парници
и спални, които ще приютят хиляди колонизатори…
Ще те прекъсна.
Нужно ли е да ти напомням,
че цяла планина се срути върху нас и унищожи почти всичките ни активи.
Да не говорим, че загинаха трима души.
Да.
Но някой помни ли Джеймстаун?
Не лунната база,
а първата постоянна английска колония във Вирджиния от 1607 г.
Знаете ли колко заселници са измрели през първите три години?
80%.
От болести.
Глад.
И стихиите.
Представете си, ако бяха казали: "Това е много трудно.
Да забравим за този нов свят на неограничени възможности
и да се върнем в Англия с подвита опашка".
Представяте ли си?
За бога, Дики.
Ти не виждаш голямата картина.
Открихме вода.
Достатъчно да поддържа многохилядна колония.
Това не променя факта, че акциите ни се сриват.
Антимонополни адвокати в министерството душат,
а току-що получихме доклада за инцидента,
според който наш служител е причинил свлачището.
На всичко отгоре срещу нас може да заведат дела.
Бордът го обсъди подробно
и не споделяме повече твоя оптимизъм.
"Хелиос" пръсна милиарди за тази твоя фантазия.
Връщаме се към основния бизнес - да добиваме хелий-3 на Луната.
Няма да има повече мисии до Марс.
Знам, че е стресиращо.
Никой не го разбира по-добре от мен.
Дайте ми още малко време и ще ни изкарам от тази дупка.
Обещавам.
Не можа ли да си затваряш ципа един мандат, Лари?
Един мандат? - Знам, че сбърках,
но ако знаеше повече, Барън щеше да го използва.
Ще отшуми. Всичко ще е наред.
"Наред"? Излъгал си под клетва.
Не разбираш ли? - Заложиха ми капан.
Просто и ясно.
Не те накараха да спиш насила с него, нали?
Кое в Джереми Зилки те кара да захвърлиш
всичко, за което сме работили цял живот - кариерата, семейството?
По-лошо е, отколкото си спомням.
И какво ще правим?
Ако чуят нещо от това, ще отидеш в затвора, а мен ще ме отстранят.
Не сме длъжни да го предоставим.
Записът е твоя собственост. Защитен е от правото на поверителност.
Ще обжалват пред Върховния съд и вероятно ще загубим.
Ако стане така, това ще е удар по мен и всеки следващ президент.
Добре.
Да се престорим, че сътрудничим.
Изпрати им преписи от записите.
Изтрий уличаващите части и кажи, че са свързани с националната сигурност.
Няма да повярват.
Не.
Да предположим…
че записващото устройство се е повредило.
И по някаква причина тази част от записа липсва.
Не знаем защо. Не сме специалисти. - Да я изтрием?
Това ще ни докара още обвинения.
Прав си.
А какво ще стане, когато Джереми излезе от клиниката?
Ще го принудят да свидетелства.
Би ли излъгал под клетва заради теб?
Вероятно не.
Той беше…
Беше сърдит, че го разкарах.
Има един изход.
Ще свикам пресконференция
и ще призная, че съм имал афера с Джереми.
Ще кажа, че не си знаела, нито за това, че съм гей.
Вината е била само моя.
Предал съм любящата си съпруга,
чийто грях е, че се е влюбила в неверен лъжец.
Не можеш да го направиш. Ще бъдеш…
Какво? Отритнат?
За посмешище? Ще ми се присмиват?
Свиквам с това.
Не мога да ти позволя.
Дай ми шанс да поправя нещата.
А вибрационният профил на водородната им турбопомпа.
Честотата на въртене на роторната лопатка е 2165 херца.
Като нашата.
Поне да я бяха променили с няколко херца.
Да, сякаш се опитват да ме дразнят.
Помислих, че може да е Лейни. Тя участва в преработката на ротора.
Така те изключих като заподозрян.
Мислела си, че съм аз? - Тръгна си набързо от НАСА.
Не знам дали съм обиден или поласкан.
Както и да е.
След този процес на елиминация
остана само Марго.
Трябва да е тя.
Какво мислиш? Моля те, кажи ми, че съм луда.
Не си луда.
Трябва да говорим с нея.
Трябва да кажеш на ФБР, Алейда.
Какво? Не.
Изключено.
Знаеш как постъпиха с баща ми. - Знам. Мислиш ли, че аз искам?
Обичам Марго, но тук става дума за националната сигурност.
Кой знае докъде е стигнало?
Тя е шпионка, Алейда.
Престани. - Така е.
Гади ми се от това, но е истина.
Трябва да съобщиш на ФБР.
Бил, не.
Имаш ли малко време? - Разбира се.
Прегледах финансите след заседанието на борда.
Мисля, че трябва да бъдем реалисти.
Не можем да плащаме,
нито да разширим базата си на Марс без приток на средства.
Нужни са ни бързо.
Предполагам, че имаш нещо предвид?
Мисля, че най-доброто решение да реализираме приходи
и да се измъкнем от тази дупка, е да продадем "Феникс" на НАСА.
Това е изключено. Шегуваш ли се?
Освен това няма да приемат. - Ще приемат.
За какво говориш?
Свързах се с познати в агенцията и им подхвърлих идеята.
Реагираха много положително.
Свързала си се с НАСА без мое разрешение?
Разрешение? Аз съм директор на тази компания.
Казала си, че сме закъсали.
Не казах това. - Но те ще съберат две и две.
Дала си на Марго Мадисън оръжията, за да ме унижи публично.
Опитвам да се спася твоята компания, нашата компания, от банкрут.
Не ни трябва помощ. - Числата не лъжат.
Но не казват цялата истина.
Имай вяра, Карън.
Вижте. Радарът за скачване сигурно се е повредил в свлачището.
Без него… - "Попай" не може да се скачи с "Феникс".
Може би не е толкова зле.
Помогнете да сваля капака.
Мамка му!
Основната платка е изгоряла.
Резервната е на "Феникс".
Все едно че е на Юпитер.
Уил, "Соджърнър" има ли система за скачване?
Не. Беше част от проекта, но не беше монтирана.
Защо? - Не сме планирали скачване
по време на тази мисия
и бързахме да ви настигнем и да се изстреляме през 1994 г.
Ползите от конкуренцията на свободния пазар.
Какво ще правим?
Не можем да се скачим с "Феникс". Ще пропуснем следващия стартов прозорец.
Ще си останем тук.
Не можем ли да я направим ние?
Освен ако не ти се ходи до Киев за части.
Жалко, че "Хелиос" не е купил системата си за скачване от САЩ.
Да, без нея "Попай" не може да се приближи до "Феникс" за скачване.
Жалко, че не взехме възела "Курс" от съветския кораб.
Ами на Марс има още такива.
Така ли? - Къде?
Имаме пет възела "Курс новая-активная" на повърхността на Марс.
Те са на сонди, събиращи проби, които се надявахме да върнем с кораба.
Проблемът е,
че най-близката е на над 1500 км от базата на "Хелиос".
Пътуването ще отнеме месец,
а не можем да чакаме толкова, за да качим Кели на "Феникс".
Г-це Катиш,
Русия не продаде ли системата за скачване и на други страни?
Вярно е.
Продадохме "Курс" на Индия, Турция и Северна Корея.
Бил, "Хелиос" може ли да локализира
всяка турска, севернокорейска и индийска сонда на Марс?
Разбира се. Момент.
Къде е най-близката?
Тази е на разстояние от 89 км.
Изглежда, че е на Северна Корея.
Това е сондата, която изстреляха през 94-та.
Скачи се в базова орбита, вероятно да презареди.
Което показва, че има автоматична система за скачване.
Тя ще е "Курс-НА".
Или неин клонинг.
Открихме каквото търсехме.
Северна Корея одобри ли?
По-добре да молим за прошка, вместо да искаме позволение.
Това нарушава почти всички протоколи за безопасност.
Можем да отделим един ровър.
Пътят е 9 часа в едната посока, извън безопасния прозорец.
Звучи забавно. Записвам се.
Съжалявам. Ти познаваш най-добре системите на "Хелиос",
а те са ни нужни, за да се махнем оттук.
Няма да рискувам твоите хора за това.
"Курс-НА" е по-нов модел и Баранов не го познава,
а Маяковски е нужен тук заради бременността.
Ровърите са на НАСА.
Уил поправя спускаемия модул, така че изборът е ясен.
Ти и аз.
Не мога да повярвам, че го направи.
Просто я изслушай.
Заповядайте.
Благодаря. - Моля.
Не знам на какво се надявате, но да знаете, че не харесвам ФБР.
На ваше място и аз нямаше.
Бил ми каза за баща ви.
Било е несправедливо.
Не е ли мило?
Какво друго каза на приятелката си, Бил?
Просто се опитвам да помогна. - Виж ти. Благодаря.
Знам, че не ви е лесно
и много съжалявам за случилото се с баща ви.
Честно казано, не ви виня, че не ни вярвате.
Предполагам, че е съвпадение, че изпратиха вас, от всички агенти.
Сигурна съм, че не е.
Вижте, ФБР не е перфектно.
Но когато двете сме започвали да работим за тази страна, сме се клели,
че ще браним конституцията на САЩ
от всички врагове, чужди и родни.
Знам, че не ви е безразлично, защото иначе нямаше да се свържете с Бил.
Не давам пет пари за това, което казвате.
Няма да ви помогна.
Решението е ваше.
Не сте длъжна да сътрудничите,
но ние продължаваме.
Има разследване и ще стигнем до истината.
В един момент ще ви призовем да свидетелствате срещу нея.
Това заплаха ли е? - Не, факт.
Така да е.
Алейда, седни. Просто чуй.
Не искам да слушам и дума повече. Ясно?
Ти не съществуваш за мен.
МАРГО МАДИСЪН
Алейда? Алейда!
Какво има?
Добре ли си?
Не знам какво да правя.
Проблеми ли имаш?
Дъще.
Не, татко.
Няма нищо.
Ще се оправя.
Недей.
Недей, недей.
Моята Грасиана.
Не плачи.
Не плачи, любов моя.
Грасиана?
Не, татко.
Аз съм дъщеря ти, Алейда.
Не съм мама.
Знам.
Знам, дъще.
Всичко ще бъде наред.
ЛИТИЙ
Даниел, колко резервни батерии ще ни трябват?
До утре ще се върнем. Допълнителният товар ще ни забави.
Предпочитам да се презапасим.
Соларните клетки се чупят, а не ми се върви 89 км.
До "Хелиос".
"Феникс", слушаме.
Важно съобщение от централата.
Докладът от разследването на инцидента при сондажа.
Изпращам го.
Най-после. Много се забавиха.
Дойде. - Прието. Край.
Какво пише?
Пълен е с бюрократични фрази,
но заключението е "грешка на оператора".
Чия?
Приписват вината на Ник Корадо
за "неспособност да следи налягането в сондата
и да реагира правилно при проникване във водохранилището".
Край на цитата.
Типичен опит да се застраховат.
Натопяват мъртвеца, за да не ги съдят за неизправна техника.
И в СССР е същото. - Това са глупости.
Да натопят Ник?
Не стига, че свлачището го уби,
а сега приписват всичко на него? Не е честно.
И как са съставили този доклад?
Всичко това са глупости!
Да?
Чух за плана ти да продадеш "Феникс".
Дев ти е казал?
В момента не си говорим.
И аз имам контакти в НАСА, които много харесват идеята.
Знам. Влез.
Опитах се да убедя Дев, но не искаше да чуе.
Той се е променил.
Много, откакто се запознахме. - В МТИ, нали?
В уводния курс по ядрена физика.
Където двамата първи сте разгадали ядрения синтез.
Да, по онова време всички искаха да намерят ключа.
Проблемът беше, че никой не успяваше да удължи реакцията.
До Дев.
Откри как да слее ядрата на хелий-3 и да удължи реакцията.
И даде на света евтина и чиста енергия.
Докато гледах как работи, знаех, че е велик.
Не беше като другите инженери.
Какво стана? Защо се хванахте за гушите?
Само аз му казвам "не".
Думичката, която никой не обича. И особено Дев.
Станал е жертва на мита за себе си.
Същото ще стане и с компанията.
Освен ако не изпълним плана ти да продадем "Феникс" на НАСА.
Вече предложих идеята на борда.
Мислят, че е гениална. - Дев няма да се съгласи.
Не е проблем. Сваляме го от поста изпълнителен директор.
Какво, уволнявате Дев?
Остава в борда, но само като консултант.
И кой ще го замести?
Ти.
Лар?
Здрасти. Колко е часът?
Малко след 21 ч. Искаш ли аз да го сложа да спи?
Аз ще го сложа. Хайде, приятел.
Идваш ли?
Ела. Три, две, едно.
Майчице, тежиш.
Мили боже.
Лари?
За утре.
Не си длъжен да го правиш.
Ще намерим друг начин.
Вече го обсъждахме. Няма друг начин.
Искам да го направя, трябва.
СТРАХОТНО ХВАЩАНЕ ДЖИЙН СЪРНЪН
Здравейте.
Благодаря, че се отзовахте толкова бързо.
Бих искал да споделя нещо.
Има нещо, което бих искал да споделя с вас.
Добро утро.
Първо искам да благодаря на американския народ за подкрепата
през последните две години.
Заедно постигнахме големи неща.
Америка стана енергийно независима, намалихме рязко парниковите емисии
и развихме нови технологии,
които гарантират, че САЩ ще остане суперсила и през 21. век.
И разбира се, първият пилотиран полет до Марс.
Въпреки скорошните жертви,
пътуването до Червената планета ще остане в историята,
наравно с експедицията на Луис и Кларк,
околосветското пътешествие на Фернандо Магелан
и кацането на Луната на Алексей Леонов през юни 1969 г.
Но ето, че след всичко, което постигнахме,
днес заставам пред вас,
за да призная, че не оправдах очакванията ви.
Защото ви излъгах.
И по този начин наруших доверието,
което трябва да съществува между президента и народа.
Освен че не казах истината,
не защитих мъжете и жените, които служат във въоръжените сили.
Не защитих някои от най-уязвимите ни съграждани,
които страдат от прояви на предразсъдъци и дискриминация.
Не защитих правата и достойнството на Уил Тайлър,
смел американски герой,
който в този момент служи на страната си на повърхността на Марс.
Разочаровах и близък човек,
защото ме беше страх да кажа истината.
Боях се какво ще си помислят хората за мен
и не се доверих на състраданието и преценката
на американския народ.
Подцених ви.
И се извинявам най-искрено за това.
Не мога да поправя миналите грешки,
но мога да престана да ви лъжа,
тук, в този момент, и да ви кажа простата истина.
Аз съм гей,
от деня, в който съм се родила.
Реакциите към речта на президентката Уилсън варират,
а в по-големите градове има митинги.
Някои са в подкрепа на първия хомосексуален президент,
а контрапротести я заклеймяват като опасно влияние.
Администрацията на президентката Уилсън обяви, че тя ще подпише заповед
и ще разреши на хомосексуалисти да служат открито във войската.
Тя също така обяви, че ще връчи Президентски медал на свободата
на Уил Тайлър за службата му към страната на Марс
и за смелата му позиция за правата на гейовете.
Леле, майко!
Беше време Америка да се вразуми. - Браво, Елън.
Искам да кажа нещо.
Ти си смел мъж, Уил Тайлър.
За мен е чест да съм твой приятел.
Благодаря ти.
Стига толкова. Да пием.
Кели ще иска да чуе това. Къде е тя?
В "Джунглата".
Кел, нямаш представа президентката Уилсън какво…
Кели! Кел!
Миличка?
Докторе! Ела!
Мюлър, донеси аптечката!
Кели?
Пулсът й е ускорен.
Дръж се, дете.
До "Ровър 1".
"Ровър 1", обадете се.
Тук "Ровър 1".
Имахме спешен случай.
Състоянието на Кели се влоши.
Какво става?
Докторът казва, че е прееклампсия.
Трябва да се върнете бързо с възела "Курс".
На по-малко от 15 минути сме от мястото на сондата.
Ще се върнем веднага щом можем.
Прието.
Прилича на старите кораби "Союз".
Северна Корея не се свени да копира.
Важното е, че има антена "Курс".
Добре, ще я вземем и тръгваме.
Даниел?
Какво, за бога?
Не стреляй!
Превод на субтитрите Петя Петрова